
BILJEŠKE UZ KONSOLIDIRANE FINANCIJSKE IZVJEŠTAJE 
ZA RAZDOBLJE OD 01.01. - 31.12.2023. g.
             
U ovim Bilješkama obrazložena su sva odstupanja veća od 30 % bez obzira na novčani iznos odstupanja, a koja se smatraju većim odstupanjima u odnosu na ostvarenje u izvještajnom razdoblju prethodne godine.

Općina Bistra ima dva proračunska korisnika: Dječji vrtić Kapljicu i Općinsku knjižnicu Bistra.

Unutargrupne transakcije koje su u izvještajima eliminirane su prijenosi proračunskim korisnicima Dječjem vrtiću Kapljica i Općinskoj knjižnici Bistra u iznosu od 641.246,89 eura i to za:

· financiranje rashoda poslovanja            =     596.781,30 eura
· za nabavu nefinancijske imovine           =          6.452,50 eura
· za otplatu zajmova                                      =       38.013,09 eura

Rezultat poslovanja

U razdoblju od 01.01. - 31.12.2023. godine ostvaren je ukupni konsolidirani višak prihoda u iznosu od 22.824,52 eura. Preneseni višak iz prijašnjih godina iznosi 623.150,72 eura, te ukupni konsolidirani višak raspoloživ u sljedećem razdoblju iznosi 645.975,24 eura.

Struktura ostvarenog rezultata poslovanja na dan 31.12.2023. godine: 
· Općina Bistra 			=         62.277,12 eura    
· Dječji vrtić Kapljica		=      - 38.820,60 eura
· Općinska Knjižnica Bistra 		=            - 632,00 eura

Struktura prenesenog viška:
· Općina Bistra			=     367.997,71 eura
· Dječji vrtić Kapljica		=     252.253,56 eura
· Općinska knjižnica Bistra		=          2.899,45 eura

Struktura viška raspoloživog u sljedećem razdoblju:
· Općina Bistra			=     430.274,83 eura
· Dječji vrtić Kapljica		=     213.432,96 eura
· Općinska knjižnica Bistra		=          2.267,45 eura
                       
BILJEŠKE UZ OBRAZAC PR-RAS

Bilješka br. 1 - ŠIFRA 611 – Porez i prirez na dohodak  je veći u odnosu na ostvarenje prethodne godine za 41,9%. Povećanje se odnosi na Porez i prirez na dohodak od nesamostalnog rada, Porez i prirez na dohodak od samostalnih djelatnosti, Porez i prirez na dohodak od imovine i imovinskih prava, Porez i prirez na dohodak od kapitala, Porez i prirez na dohodak po godišnjoj prijavi i Povrat poreza i prireza na dohodak po godišnjoj prijavi. 
[bookmark: _Hlk159827621]Prihodi su povećani iz razloga jer se u prethodnoj godini otplaćivao beskamatni zajam po namirenju nedostajućih sredstava na teret računa Državnog proračuna korištenih za povrat poreza i prireza na dohodak po godišnjoj prijavi građana za 2020. godinu, te je i do kraja 2022. godine otplaćen i beskamatni zajam po namirenju nedostajućih sredstava na teret računa Državnog proračuna korištenih za povrat poreza i prireza na dohodak po godišnjoj prijavi građana za 2021. godinu, te su zbog toga 2022. godine bili manji prihodi po osnovi poreza i prireza na dohodak,  ali i iz razloga povećanih uplata po rješenjima Porezne uprave. Povećanje se u cijelosti odnosi na prihode Općine Bistra.

Bilješka br. 2 - ŠIFRA 633– Pomoći proračunu iz drugih proračuna i izvanproračunskim korisnicima  su ostvarene u tekućem razdoblju u iznosu manjem za 77.738,05 eura ( 30,9 % ). Odnose se na tekuće pomoći i kapitalne pomoći.   Tekuće pomoći su manje za 55,6 % zbog većih tekućih pomoći iz državnog proračuna - kompenzacijskih mjera, isplaćenih u prethodnom obračunskom razdoblju kao i većih pomoći iz općinskih proračuna u prethodnoj godini za sufinanciranje troškova poljoprivrednog redara prema sporazumu koji je bio na snazi do svibnja prethodne  godine. Kapitalne pomoći su manje za 22,4 % zbog ostvarenih većih kapitalnih pomoći iz Državnog proračuna u prethodnoj godini za završene projekta “Izgradnja reciklažnog dvorišta” i “Fitness na otvorenom”. U cijelosti se odnose na prihode Općine Bistra.
Bilješka br. 3 - ŠIFRA 636 – Pomoći proračunskim korisnicima iz proračuna koji im nije nadležan  su ostvarene u tekućem razdoblju u iznosu većem za 68,6 %, a povećanje se odnosi na kapitalne pomoći Općinske Knjižnice Bistra od Ministarstva kulture i Zagrebačke županije za nabavu knjiga, te na pomoći Ministarstva kulture za financiranje programa otkupa knjiga uvrštenih u popis A i popis B. U prošlom obračunskom razdoblju nije bilo financiranja programa otkupa knjiga od Ministarstva kulture.  

Bilješka br. 4 - ŠIFRA 638 – Pomoći temeljem prijenosa EU sredstava  su ostvarene u tekućem razdoblju u iznosu većem za 48,9 %, odnosno za 312.943,86 eura, a odnose se na kapitalne pomoći Općini Bistra i povećane su zbog  realizacije EU projekata: “Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra” ( projekt je završen ), projekt “Zaželi u Općini Bistra” - faza II ( projekt je završen ) i projekt “Sanacija prometnica oštećenih u potresu”, koji je također završen.
Bilješka br. 5 - ŠIFRA 641 – Prihodi od financijske imovine  se ostvareni u tekućem razdoblju u iznosu manjem za 62,2 % . Povećani su prihodi od kamata na oročena sredstva i depozite po viđenju za 339,6 % i odnose se na pasivne kamate po žiro računima otvorenima kod Hrvatske poštanske banke. Smanjeni su prihodi od zateznih kamata za 63,2 % zbog manjih kamata po Rješenjima o ovrsi za naplatu dospjelih dugovanja Općine Bistra i Dječjeg vrtića Kapljica. 
Bilješka br. 6 - ŠIFRA 651 – Upravne i administrativne pristojbe  ostvarene su u iznosu većem za 31,22 eura, odnosno 67,3 %, i odnose se na Općinu Bistra i na veće uplate prihoda od prodaje državnih biljega.

Bilješka br. 7 - ŠIFRA 661 – Prihodi od prodaje proizvoda i robe te pruženih usluga, ostvareni su u tekućem razdoblju u iznosu većem za 81,5 %. Povećani su prihodi od prodaje proizvoda i robe ( prodaja ostataka hrane ) u Dječjem Vrtiću Kapljica za 23,2 % i prihodi Općine Bistra od pruženih usluga za 84,3 % i odnose se na  prihode Hrvatskih voda za usluge obračuna i naplate naknade za uređenje voda, te prihode od Hrvatskih šuma, Grada Zagreba i Zagrebačke županije za održavanje Sljemenske ceste, Gornja Bistra-Crveni spust zbog povećanja cijena usluga. 
Bilješka br. 8 - ŠIFRA 663 – Donacije od pravnih i fizičkih osoba izvan općeg proračuna i povrat donacija po protestiranim jamstvima, ostvareni su u tekućem razdoblju u iznosu manjem za 91 %. Smanjenje se odnosi na kapitalne donacije Općinske knjižnice Bistra od Ministarstva kulture koje je prošle godine doniralo knjige iz otkupa, a ove godine financira otkup knjiga. 
Bilješka br. 9 - ŠIFRA 681 – Kazne i upravne mjere,  prihodi su ostvareni u tekućem razdoblju u iznosu manjem za 80 %. Odnose se na prihode Općine Bistra od kazni za ZET za vožnju bez karte na području Općine. 
Bilješka br. 10  – ŠIFRA 683 – Ostali prihodi – smanjeni su za 329,23 eura, odnosno za 40,8%  i odnose se na prihode od troškova ovrha za pokrenute postupke prisilne naplate dospjelih dugovanja.
Bilješka br. 11 - ŠIFRA 312 – Ostali rashodi za zaposlene  su ostvareni u tekućem razdoblju u iznosu većem za 54,8 %. U Dječjem vrtiću Kapljica su zbog većeg broja djelatnika povećane isplaćene neoporezive naknade (podmirivanje troškova prehrane, dar djetetu i ostale prigodne nagrade). U Općinskoj knjižnici Bistra isplaćena je jubilarna nagrada djelatnici. U Općini Bistra isplaćene su jubilarne nagrade i novčana potpora za smrtni slučaj u obitelji. 
[bookmark: _Hlk158877758] Bilješka br. 12 - ŠIFRA 323 – Rashodi za usluge - rashodi  su ostvareni u tekućem razdoblju u iznosu većem za 48,4 %. Najznačajnije su povećani rashodi za usluge tekućeg i investicijskog održavanja zbog provedbe EU projekta “Sanacija prometnica oštećenih u potresu” ( Bolnička ulica i Ulica Zelengaj ), te zbog radova na obnovi asfaltnih površina na području Općine Bistra, zatim intelektualne i osobne usluge ( usluge vođenja EU projekata), računalne usluge zbog povećanja cijena održavanja računalnih programa i održavanja web-a, te ostale usluge. U odnosu na prethodnu godinu smanjeni su rashodi za usluge promidžbe i informiranja jer su u prethodnoj godini bili veći troškovi promidžbe EU projekata “Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra”, komunalne usluge zbog manjih troškova provedbe deratizacije i dezinsekcije na području Općine Bistra  i zdravstvene i veterinarske usluge zbog manjeg broja izvršenih sistematskih pregleda zaposlenika. 
Bilješka br. 13 - ŠIFRA 343 – Ostali financijski rashodi – rashodi su ostvareni u tekućem razdoblju u iznosu manjem za 64 %. Odnose se na rashode Općine Bistra i smanjeni su iz razloga jer je u prethodnoj godini plaćen dug osiguran založnim pravom iza pokojnog Škrlin-Batina Mirka, čiju je imovinu Općina Bistra naslijedila kao ošasnu i isplaćivane su naknade za oštećenje i umanjenje tržišne vrijednosti u postupku izvlaštenja nekretnina.
 Bilješka br. 14 - ŠIFRA 711 – Prihodi od prodaje materijalne imovine- prirodnih bogatstava , u izvještajnom razdoblju iznose 35.251,73 eura, dok su prethodne godine iznosili 206.086,56 eura i odnose se na prihode od prodaje zemljišta Općine Bistra putem javnog natječaja u Gospodarskoj zoni Bistra i prodaje vlasničkog udjela neizgrađenog građevinskog zemljišta na Pešćenki.   
Bilješka br. 15 - ŠIFRA 421 – Građevinski objekti - rashodi su ostvareni u tekućem razdoblju u iznosu većem za 119,2 %. Povećani su rashodi za poslovne objekte u Općini Bistra i odnose se na rashode za izgradnju i obnovu zgrade stare škole na EU projektu „Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra”. Smanjeni su rashodi na ostalim građevinskim objektima zbog radova na izgradnji odvodnje otpadnih voda u Gospodarskoj zoni Bistra koji su realizirani u prethodnoj godini. 
Bilješka br. 16 - ŠIFRA 422 – Postrojenja i oprema - rashodi  su ostvareni u tekućem razdoblju u iznosu većem za 207,3 %. Povećanje se odnosi na povećane rashode za nabavu uredske opreme i namještaja u Dječjem vrtiću Kapljica ( ormari za sobe dnevnog boravka ) i Općini Bistra zbog opremanja zgrade stare škole na EU projektu „Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra”.  
Bilješka br. 17 - ŠIFRA 451 – Dodatna ulaganja na građevinskim objektima - rashodi su ostvareni u tekućem razdoblju u iznosu manjem za 15.193,15 eura ( 48,9 % ). Odnose se na Općinu Bistra i smanjeni su iz razloga jer su u prethodnoj godini završeni radovi na izgradnji pješačkog pločnika u Stubičkoj ulici ( od Krapinske ulice do Jakovlja) i radovi na dogradnji nogostupa u Bistranskoj ulici ( kod Mlinarske ulice ). U tekućoj godini na navedenom kontu knjižili su se troškove za radove na proširenju javne rasvjete.
Bilješka br. 18 - ŠIFRA 842 – Primljeni krediti i zajmovi od kreditnih i ostalih financijskih institucija u javnom sektoru -  izvršeni su u tekućem razdoblju u iznosu od 481.464,06 eura, dok je ostvarenje prethodne godine iznosilo 14.515,53 eura i odnose se na primljeni kredit Općine Bistra od HBOR-a prema ugovoru iz 2022. godine za vlastito učešće u troškovima provedbe EU projekta “Obnova zgrade stare škole i kulturno – turistička revitalizacija kroz ITU mehanizam - Ekomuzej Bistra” i ”za troškove na projektu Rekonstrukcija Podgorske ulice”.
Bilješka br. 19 - ŠIFRA 844 – Primljeni krediti i zajmovi od kreditnih i ostalih financijskih institucija izvan javnog sektora -  izvršeni su u tekućem razdoblju u iznosu od 472.453,48 eura, dok je ostvarenje prethodne godine iznosilo 0,00 eura i odnose se na primljeni kratkoročni kredit Općine Bistra od Erste&Steiermarkische banke za premošćivanje jaza nastalog zbog različite dinamike priljeva sredstava iz EU i Proračuna Republike Hrvatske i dospijeća obveza na projektu „Obnova zgrade stare škole i kulturno-turistička revitalizacija kroz ITU mehanizam – Ekomuzej Bistra“.
Bilješka br. 20 – ŠIFRA 542 – Otplata glavnice primljenih kredita od kreditnih institucija u javnom sektoru – rashodi su povećani za 33,5 % i odnose na proračunskog korisnika Dječji vrtić Kapljica jer je u prethodnom obračunskom razdoblju započela otplata dva kredita HBOR-a za vlastiti udio u realizaciji projekta „Energetska obnova vrtića“ i „Rekonstrukcija i dogradnja vrtića“, koji su realizirani 2019. i 2020. godine.
Bilješka br. 21 - ŠIFRA 547 – Otplata glavnice primljenih zajmova od drugih razina vlasti -  rashodi su izvršeni u tekućem razdoblju u iznosu manjem za 37.528,49 eura ( 58 % ), odnose se na Općinu Bistra i smanjeni su iz razloga jer je u prethodnoj godini otplaćen beskamatni zajam Ministarstva financija za povrat namirenja iz 2021. godine dobiven po osnovi povrata po godišnjoj prijavi poreza na dohodak.
         

BILJEŠKE UZ OBRAZAC OBVEZE


Bilješka br. 1:
Stanje obveza  na dan 01.01.2023. g. ( početno stanje ) iznosi 2.552.322,79 eura – (ŠIFRA V001).
Povećanje obveza u izvještajnom razdoblju iznosi  6.702.008,21 eura – (ŠIFRA V002).
Podmirene su obveze u izvještajnom razdoblju u iznosu 5.895.262,45 eura – (ŠIFRA V004).
Stanje obveza na dan 31.12.2023. g. iznosi 3.359.068,55 eura  ( ŠIFRA V006 ), od čega su:

DOSPJELE OBVEZE -  14.165,73 (ŠIFRA V007 ) - odnose se u cijelosti na Općinu Bistra i čine ih ostale tekuće obveze, konto 239 = 297,73 eura ( obveze za sufinanciranje ostalih dječjih vrtića i obveze za povrat krivih uplata i pretplata) i obveze za nabavu nefinancijske imovine, konto 242 = 13.868,00 eura ( izgradnja odvodnje u Gospodarskoj zoni Bistra ).
NEDOSPJELE OBVEZE – 3.344.902,82 (ŠIFRA V009) - odnose se na Općinu Bistra i na Proračunske korisnike:

    - Općina Bistra  =  2.876.148,08 eura ( obveze za rashode poslovanja = 147.842,64 eura, obveze za bankarske usluge i usluge platnog prometa i ostale nespomenute financijske rashode = 2.145,32 eura, obveze za subvencije = 1.460,00 eura, obveze za naknade građanima i kućanstvima u novcu i naravi = 1.551,99 eura, obveze za kapitalne pomoći = 90.155,71 eura, ostale tekuće obveze = 333.879,01 eura, obveze za nabavu proizvedene dugotrajne imovine = 43.328,69 eura i obveze za kredite = 2.255.784,72 eura).

   - Dječji vrtić Kapljica  = 468.559,63 eura ( obveze za rashode poslovanja 70.325,52 eura, obveze za nabavu   nefinancijske imovine = 3.750,00 eura i obveze za financijsku imovinu (otplate kredita) = 394.484,11 eura ). 

    - Općinska Knjižnica Bistra   = 195,11 eura ( obveze za rashode poslovanja ).



[bookmark: _Hlk128129051]BILJEŠKE UZ OBRAZAC BILANCA


Bilješka br. 1 – ŠIFRA B001 – Imovina - vrijednost imovine se povećala u odnosu na početno stanje za 11 %, odnosno za 1.580.990,79 eura. 
Od toga se vrijednost nefinancijske imovine povećala za 12,5 %, odnosno za 1.622.754,04 eura, a vrijednost financijske imovine se smanjila za 3 %, odnosno za 41.763,25 eura.

[bookmark: _Hlk158810729]Povećanje nefinancijske imovine najvećim dijelom se odnosi na Općinu Bistra, dok je ona kod proračunskih korisnika ostala na razini prošlogodišnjeg razdoblja ( Dječji vrtić Kapljica bilježi smanjenje za 1,5% , a Općinska knjižnica Bistra povećanje za 0,9% ). Od nefinancijske imovine najznačajnije je povećanje materijalne imovine – prirodna bogatstva zbog dobivene ošasne imovine ( građevinska i poljoprivredna zemljišta ).
U 2023. godini bila su povećana ulaganja u poslovne objekte ( projekt Ekomuzej Bistra ), u ceste ( sanacija prometnica oštećenih u potresu, rekonstrukcija dijela Podgorske ulice ), u uredsku opremu i namještaj ( opremanje Ekomuzeja ), te ulaganja u umjetnička, literarna i znanstvena djela ( dokumenti prostornog uređenja Općine Bistra ).

Razlog navedenom smanjenu financijske imovine kod Dječjeg vrtića Kapljica je smanjenje potraživanja za bolovanja na teret HZZO-a zbog manjeg broja sati bolovanja djelatnika, kod Općinske knjižnice Bistra zbog smanjenog iznosa novčanih sredstava u banci i blagajni, te kod Općine Bistra zbog smanjenja potraživanja za poreze, potraživanja za prihode od imovine, potraživanja od upravnih i administrativnih pristojbi, pristojbi po posebnim propisima i naknada, te potraživanja za prihode od prodaje proizvoda i robe te pruženih usluga i za povrat po protestiranim jamstvima. Povećana su novčana sredstva na računu te novac u blagajni. 

Bilješka br. 2 – ŠIFRA B003 – Obveze i vlastiti izvori - bilježe povećanje od 11 %. Obveze su povećane za 31,6 %, odnosno za 806.745,79 eura, a vlastiti izvori za 6,5 %, odnosno za 774.245,00 eura. 
Kod Dječjeg vrtića Kapljica ukupne obveze su smanjene za 9,2 %. Povećane su obveze za zaposlene i obveze za materijalne rashode, dok su obveze za ostale financijske rashode i kredite smanjene. 
U Općinskoj knjižnici Bistra obveze su smanjene za 43,4 %. Smanjene su obveze za materijalne rashode za 50,9 %, a povećane obveze za financijske rashode za 23,7 %. 
Kod Općine Bistra ukupne su obveze povećane za 42 %. Povećanje se najvećim dijelom odnosi na obveze za financijske rashode ( obveze za kamate po kratkoročnom i dugoročnom kreditu ), obveze za subvencije ( sufinanciranje dječjih vrtića ), obveze za naknade građanima i kućanstvima ( učeničke i studentske stipendije, prijevoz korisnika Centra za rehabilitaciju ), obveze za kredite ( u 2023.g. primljen je kratkoročni kredit od Erste&Steiermarkische bank d.d. koji će se vraćati u 2024. godini ). U odnosu na stanje 01.01.2023. g.  smanjene su obveze za kazne, naknade šteta i kapitalne pomoći ( Zahtjevi za doznaku sredstava od Vodoopskrbe i odvodnje Zaprešić d.o.o. za programe gradnje i održavanja komunalnih vodnih građevina ), obveze za nabavu nefinancijske imovine te obveze za zajmove od državnog proračuna ( dug po namirenju nedostajućih sredstava korištenih za povrat poreza na dohodak i prireza porezu na dohodak po godišnjoj prijavi za 2022. g. otplaćen je u cijelosti 2023. godine ). 
Vlastiti izvori su povećani za 6,5 %, a odnose se na vlastite izvore Dječjeg vrtića Kapljica ( povećanje za 0,6 % ), Općinske knjižnice Bistra ( povećanje za 0,8 % ) i Općine Bistra ( povećanje za 7,4 % zbog naslijeđene ošasne imovine, odnosno građevinskih i poljoprivrednih zemljišta ).

   
       BILJEŠKE UZ OBRAZAC P-VRIO

Bilješka br. 1 – ŠIFRA 9151  - U Izvještaju o promjenama u vrijednosti i obujmu imovine vidljivi je iznos povećanja od 1.873,81 eura i iznos smanjenja od 19.334,24 eura. 
Povećanje se odnosi na promjene u obujmu nefinancijske imovine u Općinskoj knjižnici Bistra u iznosu od 659,00 eura ( razlika između povećanja imovine-donacije i smanjenja imovine-manjak) i Dječjem vrtiću Kapljica u iznosu od 1.214,81 eura ( oprema dobivena od Središnjeg državnog ureda za razvoj digitalnog društva ).
Smanjenje se odnosi na proizvedenu dugotrajnu imovinu Općinske knjižnice Bistra u iznosu od 18.239,00 eura ( otpis i isknjiženje knjižne građe zbog dotrajalosti ) i Općine Bistra u iznosu od 1.095,24 eura ( darovanje računala proračunskom korisniku Općinskoj knjižnici Bistra i rashodovanje uništene imovine ). 







  BILJEŠKE UZ OBRAZAC RAS – FUNKCIJSKI
			
Bilješka br. 1- ŠIFRA 05 – Zaštita okoliša - u odnosu na prošlu godinu bilježi smanjenje za 50,9 % odnosno 13.053,88 eura i odnosi se na funkciju gospodarenja otpadom, a razlog navedenom smanjenju je manja naknada za smanjenje količine miješanog komunalnog otpada koju je Općina Bistra platila Fondu za zaštitu okoliša i energetsku učinkovitost. 
Bilješka br. 2- ŠIFRA 06 – Usluge unapređenja stanovanja i zajednice – u odnosu na prošlu godinu bilježi povećanje za 33 %, odnosno 544.977,91 eura. Navedeno povećanje se odnosi na Općinu Bistra i funkciju razvoj stanovanja, te se odnosi na troškove provedbe EU projekta “Sanacija prometnica oštećenih u potresu” i na funkciju ulične rasvjete, odnosno troškove proširenja javne rasvjete. 
Bilješka br. 3- ŠIFRA 08– Rekreacija, kultura i religija - u odnosu na prošlu godinu bilježi povećanje za 220,3 %, odnosno za 1.133.759,24 eura. Povećanje se odnosi na Općinu Bistra gdje je povećana funkcija službe kulture zbog provedenih aktivnosti na realizaciji EU projekta “Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra”. 


Obavezne Bilješke uz Bilancu
OPĆINA BISTRA
1. Popis ugovornih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično )

1. – Po Rješenju o nasljeđivanju iza pok. Nike Novokmeta iz Gornje Bistre, Dedinjska ul. 17, nasljeđen je dug prema OTP banci u iznosu od 6.682,05 eura dospjelog duga i 9.077,82 eura nedospjele glavnice. Nasljeđene su i nekretnine i to k.č.br. 3068 čija je vrijednost procijenjena na 15.342,76 eura i koje su u postupku prodaje putem javnog natječaja. Dug OTP banci biti će podmiren po prodaji navedenih nekretna.
1. -  Po Rješenju o nasljeđivanju iza pok. Švec Josipa iz Gornje Bistre, Lovačka 2, nasljeđene su nekretnine i to k.č.br. 145/3, 115/14 u cijelosti, te nekretnine k.č.br. 2890, 811, 2857, 2858, 2859, i 2860 u suvlasničkim udjelima za koje će se provesti procjena vrijednosti te će se iste upisati u imovinu Općine Bistra.
1. -  Po Rješenju o nasljeđivanju iza pok. Šimunić Josipa iz Gornje Bistre, Mirka Štreka 17, nasljeđena je isplaćena osobna invalidnina Centra za socijalnu skrb Zaprešić u iznosu od 218,35 eura. Nasljeđeno je i motorno vozilo marke Chrysler 300 M C-139817. Odvjetničko društvo MAĐARIĆ & LUI traži podmirenje regresnog duga s osnove sudske presude- izazivanje prometne nesreće u iznosu od 2.353,33 eura. EOS MATRIX d.o.o. ugovorom o cesiji preuzeo je potraživanja od ERSTE CARD-a za dug s osnove kredita, te traže podmirenje duga u ukupnom iznosu od 1.351,11 eura. Općina Bistra nije podmirila navedena dugovanja jer je nasljeđeni automobil u međuvremenu protupravno otuđen te je krađa prijavljena policiji. Čeka se daljnje rješavanje.  
1.  -  Po Rješenju o nasljeđivanju iza pok. Đurkinjak Barice iz Jakovlja, Zagrebačka 31, nasljeđene su nekretnine i to k.č.br. 1033, 4285, 4286, 4307, 2664/48, 4277, 4298, 1033/3, 2664/48, 4211, 4277, 4285, 4286, 4298, 4301 i 4307 u različitim suvlasničkim udjelima za koje će se provesti procjena vrijednosti te će se iste upisati u imovinu Općine Bistra.
1. –  Po Rješenju o nasljeđivanju iza pokojnog Škrlin Batina Mirka, Gorska 14, Gornja Bistra, Općina je naslijedila nekretnine na kojima je bilo uknjiženo založno parvo u korist Republike Hrvatske na temelju ovršnog rješenja Ministarstva financija, Porezne uprave, radi osiguranja novčane tražbine. Podmireno je ukupno dugovanje u iznosu od 19.494,75 eura. Nasljeđene nekretnine su procijenjene na iznos od 53.443,82 eura i u postupku su prodaje putem javnog natječaja. 
1. –  Po Rješenju o nasljeđivanju iza pok. Poljak Ljubice iz Gornje Bistre, Bistranska ulica 114, nasljeđene su nekretnine na k.č.br. 6049/1 i 3365/7 (livada) u cijelosti, te nekretnine na k.č.br. 3365/7 (livada) u suvlasničkom dijelu 6/24 i 3/24. Općina Bistra je u postupku procjene vrijednosti nasljeđenih nekretnina kako bi se iste uknjižile u imovinu, kao i u postupku utvrđivanja potencijalnih nasljeđenih dugovanja iz pok. Poljak Ljubice.
1. [bookmark: _Hlk158288849][bookmark: _Hlk158288000]-   Po Rješenju o nasljeđivanju iza pok. Coha Stjepana iz Gornje Bistre, Tončina 4, nasljeđene su nekretnine u različitim suvlasničkim dijelovima (šuma, vinograd, jarak, put, oranica, kuća i dvorište). Općina Bistra je u postupku procjene vrijednosti nasljeđenih nekretnina kako bi se iste uknjižile u imovinu, kao i u postupku utvrđivanja potencijalnih nasljeđenih dugovanja iz pok. Coha Stjepana.
1. – Po Rješenju o nasljeđivanju iza pokojne Irene Udovičić iz Sesveta, Ulica Tratinčica 14, nasljeđena je kuća br. 22, dvorište i oranica u Poljanici Bistranskoj u Omladinskoj ulici na k.č.br.2860/2, ukupne površine 719 m2. Nasljeđena su i dugovanja prema Eos Matrix-u u neutvrđenom iznosu, dugovanje prema B2 Kapitalu u iznosu od 42.350,05 eura, dugovanje prema Kreditnoj uniji Gama Zagreb u iznosu od 1.271,14 eura i dugovanje prema Zaprešiću d.o.o. u iznosu od 136,59 eura. Podmirena su dugovanja prema Kreditnoj uniji Gama i Zaprešić d.o.o. Nasljeđene nekretnine su procijenjene na iznos od 69.000,00 eura i u postupku su prodaje putem javnog natječaja. Sva naslijeđena dugovanja podmiriti će se nakon prodaje navedenih nekretnina.
1. -   Po Rješenju o nasljeđivanju iza pokojnog Stjepana Eršek iz Zagreba, Ilica 373, nasljeđene su nekretnine u različitim suvlasničkim dijelovima (šuma, oranica, livada) na katastarskim česticama broj: 1302/1, 1095, 5762 i 1084/17, k.o Bistra Donja i Bistra Gornja. Nasljeđeno je i dugovanje prema PBZ Cardu u iznosu od 731,09 eura koje je podmireno. Općina Bistra je u postupku procjene vrijednosti nasljeđenih nekretnina kako bi se iste uknjižile u imovinu, kao i u postupku utvrđivanja ostalih potencijalnih nasljeđenih dugovanja iz pok. Eršek Stjepana.
1. - Po Rješenju o nasljeđivanju iza pok. Gulić Ivana iz Donje Bistre, Stubička 532, nasljeđene su nekretnine u različitim suvlasničkim dijelovima (oranica, livada, šuma, livada, oranica, livada, vinograd, šuma i kuća broj 95 i dvorište u Mokrici). Općina Bistra je u postupku procjene vrijednosti nasljeđenih nekretnina kako bi se iste uknjižile u imovinu, kao i u postupku utvrđivanja potencijalnih nasljeđenih dugovanja iz pok. Gulić Ivana. 
1. - Po Rješenju o nasljeđivanju iza pok. Darka Puzjaka iz Bukovja Bistranskog, Zagrebačka 15, nasljeđene su nekretnine u različitim suvlasničkim udjelima (oranica, oranica, šuma, šuma, vinograd). Nasljeđena su i novčana sredstva u neutvrđenom iznosu na multivalutnom računu kod Zagrebačke banke kao i novčana sredstva na avista štednji kod Zagrebačke banke. Do 31.12.2023. godine Općini Bistra nisu isplaćena nikakva sredstva s navedenih računa. Za nasljeđene nekretne izradit će se procjena vrijednosi, te će se iste upisati u imovinu Općine Bistra

1.  - Tabela danih i primljenih jamstava/ instrumenata osiguranja nalazi se u prilogu ovih Bilješki.


2. Popis sudskih sporova u tijeku - obvezno sadrži sažeti opis prirode spora, procjenu financijskog učinka koji može proisteći iz sudskog spora kao obveza ili imovina te procijenjeno vrijeme odljeva ili priljeva sredstava

2.1   -  Tabela sudskih sporova u tijeku nalazi se u prilogu ovih Bilješki.



DJEČJI VRTIĆ KAPLJICA

1. Popis ugovornih obveza i slično koji uz ispunjenje određenih uvjeta, mogu postati obveza ili imovina
	Red.br.
	Datum primanja jamstva
	Instrument osiguranja
	Iznos primljenog jamstva
	Namjena
	Dokument
	Rok važenja

	1.
	25.12.2019.
	Bjanko zadužnica
	13.272,28 €
	Otklanjane nedostataka u jamstvenom roku Energetska obnova
	Ugovor o izvođenju radova
	23.12.2024.

	2.
	07.08.2020.
	Bjanko zadužnica
	13.272,28 €
	Otklanjane nedostataka u jamstvenom roku Rekonstrukcija i dogradnja
	Ugovor o izvođenju radova
	31.07.2025.

	3.
	07.08.2020.
	Bjanko zadužnica
	13.272,28 €
	Otklanjane nedostataka u jamstvenom roku Rekonstrukcija i dogradnja
	Ugovor o izvođenju radova
	31.07.2025.



2. Popis sudskih sporova u tijeku

· Dječji vrtić Kapljica nema sudskih sporova u tijeku.

OPĆINSKA KNJIŽNICA BISTRA

1. Popis ugovornih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i slično)

·      Općinska knjižnica Bistra nema ugovornih obveza i slično koji uz ispunjenje određenih uvjeta mogu postati obveza ili imovina

2. Popis sudskih sporova u tijeku - obvezno sadrži sažeti opis prirode spora, procjenu financijskog učinka koji     može proisteći iz sudskog spora kao obveza ili imovina te procijenjeno vrijeme odljeva ili priljeva sredstava 

· Općinska knjižnica Bistra nema sudskih sporova u tijeku.

U Poljanici Bistranskoj, 26.02.2024. g.

          Osoba za kontakt                                                            		    Zakonski predstavnik
           Kristina Grgurić                                                                            		Danijel Drviš

